Burgundija (administrativna regija)
<s>Burgundija (francuski: Bourgogne je ime historijske regije ali i ime nekadašnje Francuske regije koja je 
egzistirala do 2016.</s>

<s>Nakon provedene reforme državne uprave koju je inicirao Predsjednik Francuske François Hollande 2014. u cilju racionalizacije i smanjenja troškova, 
Regija Burgundija je 2016. spojena sa Regijom Franche-Comté u novu Regiju Bourgogne-Franche-Comté.</s>

<s>Geografske karakteristike</s>

<s>Regija Burgundija imala je površinu od 31.582 km², na kojoj je 2009. živjelo 1.642 440 stanovnika.</s>

<s>Prostirala se na istoku Francuske u slivu rijeka Seine, Loire, Rhône i njene pritoke Saône.</s>

<s>Parcele vinograda u Burgundiji  
Parcele vinograda u Burgundiji nalaze se na padinama Côte de Nuits i Côte de Beaune južno od grada Dijona, u istočnom dijelu Burgundije, u dolinama i zapadnim obroncima rijeke Saône, pritoke Rhône, Francuska.</s>

<s>Burgundija ima najveći stepen zaštite zemljopisnog porijekla i izvornosti nego bilo koja druga francuska regija (francuska riječ terroir znači - posebne zemljopisne, geološke ili klimatske odlike tla francuskih vinskih područja).</s>

<s>Zbog toga se vinogradske parcele (klimati) razlikuju jedna od druge zbog specifičnih prirodnih uslova (geologija i izloženost), kao i vrsta vinove loze i oblikovane su ljudskim uzgojem.</s><s>Vremenom su postale prepoznatljive po vinu koje proizvode.</s><s>Praksa odvajanja vinograda svojim teroarima u Burgundiji seže u srednji vijek, kada su razni samostani igrali ključnu ulogu u razvoju burgundijske proizvodnje vina.</s>

<s>Burgundski vinogradski kulturni pejzaž sastoji se od dva dijela:
 
 Prvi dio su vinogradi i pripadajuće proizvodne jedinice uključujući sela i grad Beaune, koji zajedno predstavljaju komercijalnu dimenziju proizvodnog sistema.</s><s>Drugi dio je istorijski centar Dijona, koji utjelovljuje politički regulatorni impuls koji je stvorio regulacioni sistem.</s><s>Nalazište je izvanredan primjer uzgoja grožđa i proizvodnje vina razvijene u kasnom srednjem vijeku.</s>

<s>Svjetska baština  
Od 1935. god.</s><s>Francuska je odredila Burgundijsko vinarsko područje od 25.000 ha (iako je lozom zasađeno oko 29.500) s oko 100 vinograda (59.5% bijelim grožđem, 33.8% crnim grožđem i 6.7% crémant) visoko vrijednog uzgoja i izvornosti.</s><s>Od te površine vinarskog područja, 13.219 ha uvršteno je 2014. na listu UNESCO-ove svjetske baštine.</s><s>Pored vinograda, zaštićena su i sela, kao i grad Beaune, koji zajedno predstavljaju privrednu dimaziju proizvodnog sistema, ali i istorijsko središte Dijona koje je davalo politički okvir razvoju sistema klimata</s>

<s>Izvori</s>

<s>Vanjske veze
 Conseil Régional de Bourgogne (na portalu Internet machine) 
 Burgundy (na portalu Encyclopaedia Britannica)</s>

<s>Regioni Francuske
Svjetska baština u Francuskoj</s>

